[{"text_idx": "#000002", "text": "Diwrnod Rhyngwladol y Menywod 2022"}, {"text_idx": "#000003", "text": "Ar Ddiwrnod Rhyngwladol y Menywod 2022, rydym yn dathlu\u2019r cyfraniad sylweddol y mae menywod yn Ysgol Busnes Caerdydd wedi\u2019i wneud, ac yn parhau i\u2019w wneud, i fywydau menywod ledled y byd."}, {"text_idx": "#000007", "text": "\u201cHeddiw, mae menywod yn dal i ennill llai na dynion ar gyfartaledd, hyd yn oed ar o\u0302l rhoi cyfrif am wahaniaethau sylfaenol rhwng y rhywiau o ran eu nodweddion.\u201d"}, {"text_idx": "#000009", "text": "Yn o\u0302l Dr Kaya: \u201cMae\u2019r bwlch cyflog rhwng y rhywiau yn ffordd syml o fesur mater mwy cymhleth ac felly does dim un ateb syml i gau\u2019r bwlch. Er ein bod ni\u2019n dal i adeiladu\u2019r sylfaen dystiolaeth, mae polisi\u0308au tryloywder cyflog yn apelio\u2019n sylweddol gan eu bod yn cynrychioli dull o nodi a hefyd o gymryd camau yn erbyn y bwlch cyflog rhwng y rhywiau yn y gweithle.\u201d"}, {"text_idx": "#000011", "text": "Yn o\u0302l yr Athro Jones: \u201cMae\u2019r bwlch cyflog rhwng y rhywiau yng Ngogledd Iwerddon, sef 5%, yn llai na 1/3 o\u2019r gwerth yng ngweddill y DU. Gwelom nad yw\u2019r bwlch cyflog culach rhwng y rhywiau yng Ngogledd Iwerddon yn adlewyrchu mwy o gydraddoldeb cyflog i fenywod yng Ngogledd Iwerddon."}, {"text_idx": "#000012", "text": "\u201cYn hytrach, mae\u2019n adlewyrchu\u2019r ffaith bod menywod yng Ngogledd Iwerddon yn fwy addysgedig a bod ganddyn nhw strwythur galwedigaethol sy\u2019n gwobrwyo mwy nag un dynion, a hynny o\u2019i gymharu a\u0302 gweddill y DU.\u201d"}, {"text_idx": "#000013", "text": "Amodau Llafur yn y sector dillad byd-eang"}, {"text_idx": "#000015", "text": "Meddai hi: \u201cMenywod yw tua 80% o\u2019r gweithlu rhyngwladol yn y diwydiant hwn. Maen nhw\u2019n fwy tebygol o fod yn gweithio am gyflog isel, mewn amodau gwael, ac maen nhw\u2019n dioddef gwahanol fathau o gam-drin yn y gweithle bob dydd."}, {"text_idx": "#000016", "text": "\u201cMae menywod yn cael eu targedu gan gyflogwyr yn y sector hwn oherwydd bod ganddyn nhw enw da am fod yn weithwyr sy\u2019n cydymffurfio, yn ufudd ac yn rhad. Ar Ddiwrnod Rhyngwladol y Menywod, rwyf eisiau manteisio ar y cyfle i anrhydeddu gwaith ysbrydoledig cynifer o fenywod sy\u2019n ymwneud a\u0302 gweithredu llafur ac yn ymladd yn erbyn y stereoteipiau hynny.\u201d"}, {"text_idx": "#000017", "text": "\u201cMae cyflog isel yn broblem fawr yn economi\u2019r DU, gydag oddeutu 1 o bob 4 menyw yn ennill cyflog nad yw\u2019n ddigon i fyw arno.\u201d"}, {"text_idx": "#000019", "text": "\u201cMae\u2019r achrediad Cyflog Byw Gwirioneddol yn gofyn i gyflogwyr dalu cyflog sy\u2019n seiliedig ar yr hyn y mae\u2019n ei gostio i bobl fyw mewn gwirionedd. Ar hyn o bryd, mae bron i 9,000 o gyflogwyr wedi cytuno\u2019n wirfoddol i dalu\u2019r gyfradd uwch hon. Er nad ei fwriad penodol yw bod yn ymyriad ar ran menywod, dywedodd cyflogwyr achrededig wrthym mai menywod yw\u2019r prif rai sy\u2019n cael y codiadau cyflog."}, {"text_idx": "#000020", "text": "\u201cHefyd, gallwn weld hyn yn y mathau o rolau sydd wedi gweld codiadau cyflog ar o\u0302l cael achrediad. Dywedodd 4,500 o gyflogwyr eu bod wedi codi cyflogau eu gweithwyr rhan-amser o ganlyniad i\u2019r achrediad \u2013 menywod gan fwyaf sy\u2019n gwneud y math hwn o waith. Mae ein hymchwil wedi cyfrifo bod dros \u00a31.5B, ers 2011, wedi mynd i bocedi\u2019r gweithwyr sy\u2019n ennill cyflogau isaf y DU o ganlyniad uniongyrchol i\u2019r achrediad Cyflog Byw Gwirioneddol. Byddai\u2019r ffaith bod menywod wedi\u2019u gorgynrychioli ymhlith y gweithwyr hyn sy\u2019n ennill cyflog isel yn awgrymu y bydd cyfran sylweddol o\u2019r arian hwn wedi mynd i fenywod, felly.\u201d"}, {"text_idx": "#000021", "text": "Cynaliadwyedd cymdeithasol mewn cadwyni cyflenwi"}, {"text_idx": "#000023", "text": "Yn o\u0302l Dr Kaya: \u201cY realiti yw mai cyfyngedig yw\u2019r tueddiadau presennol ar gyfer dal cadwyni cyflenwi\u2019n gyfrifol am faterion cydraddoldeb rhwng y rhywiau. Mae hyn yn bodoli nid yn unig ar gyfer gweithwyr benywaidd, ond hefyd ar gyfer y menywod hynny sy\u2019n gweithio ar y lefelau gwneud penderfyniadau yn y cadwyni cyflenwi."}, {"text_idx": "#000024", "text": "Mae Dr Lofti yn gweithio gyda chyrff anllywodraethol, llywodraethau a diwydiannau i fynd i\u2019r afael a\u0302\u2019r materion cymdeithasol hyn, \u201cgan obeithio cael byd lle mae ein diwylliannau, ein cymdeithasau, a\u2019n cadwyni cyflenwi\u2019n rhydd o unrhyw fath o faterion anghydraddoldeb rhwng y rhywiau.\u201d"}, {"text_idx": "#000026", "text": "\u201cEr bod mwy o amrywiaeth ar baneli rhoi dyrchafiad, mae arferion gwerthuso yn dal i dueddu i ffafrio syniadau traddodiadol am deilyngdod a allai lesteirio dilyniant gyrfaol menywod a grwpiau lleiafrifol.\u201d"}, {"text_idx": "#000028", "text": "\u201cDydy mentrau amrywiaeth ddim yn newid y ffordd y mae teilyngdod yn cael ei ddeall. Ac, yn ei dro, sut mae hyn yn ffafrio dilyniant gyrfaol rhai grwpiau, tra mae\u2019n llesteirio dilyniant gyrfaol menywod a grwpiau lleiafrifol."}, {"text_idx": "#000032", "text": "Bwlch cyflog rhwng y rhywiau ar draws y dosbarthiad: beth yw ro\u0302l effeithiau o fewn a rhwng cwmni\u0308oedd?"}, {"text_idx": "#000033", "text": "Bylchau rhwng y rhywiau yn Sbaen: polisi\u0308au a chanlyniadau dros y tri degawd diwethaf"}, {"text_idx": "#000039", "text": "Bwlch Cyflog rhwng y Rhywiau"}, {"text_idx": "#000043", "text": "Cewch hyd i ni ar Facebook"}]